二〇〇九年

## 大事
* 一月三日，以色列軍侵加薩。
*一月廿七，香港鄉議局主席劉皇發，至車公廟為香港求神，得下籤。喻意小人當道，內有家賊，無可避焉。
*一月廿八，自去歲中，舉世百業蕭條。迨是日，冰島總理哈德遜，引咎自責，率內閣總辭。
*二月一日，西爾扎多第相冰島。
*二月一日，英國、愛爾蘭大雪，道路不行，庠序皆停。
*二月二日，達沃斯年會，溫家寶充專使至席，兼聘瑞士、德國、西班牙、英國四國。講演於劍橋大學，見辱。
*二月三日，伊朗始製人造衛星，號稱希望。
*二月五日，日本人波和二，虛言生財有道，出百而百三十六歸。又發圓天，以充通貨。三萬七千人見欺。
*二月九日，澳洲山火，延燒十晝夜，燔官民房舍八百餘所，死傷三百餘人。又馬里斯維爾、金萊克兩鎮，一時俱燼。
*二月四日，北京百日不雨，河北、河南、山西、山東、安徽、湖南、陜西俱亢陽，赤地如焚，禾稼盡槁。
*二月九日，央視新址煙花為慶，飛焰入北配樓，時樓未竣，內外飾悉焚。亡一，傷三十餘。
*二月十日，美俄人造衛星相觸，俱毀。
*二月十一，湖南衡陽白氣如虹，環天亙地，俄而訛大震。是夜，舉城不寢。
*二月十三，美國水牛城客機墜地，亡五十人。
*二月十四，英、法水師核潜艦觸於大西洋底，無亡者。
*二月十五，英國十三齡童御女生子，舉國嘩然。
*二月十五，海參崴俄艦擊沉華船新星號，亡沒八人。
*二月十六，山西屯蘭煤礦爆炸。亡七十四人。六十五人不知所蹤。中毒氣三百又一十五人。
*二月十七，菲律賓國會議定《領海基線法案》，擅納南沙九島礁，中邦與力爭，未果。
*二月十九，甘肅金塔雨土，浮塵遮天。
*二月二十，新疆柯坪縣地震，傾倒屋舍八千餘。
*二月廿二，山西古交礦難，亡者七十四，傷一百十四。
*二月廿五，土耳其客機失事於阿姆斯特丹，其體三分，亡九人，傷八十人。
*二月廿五，頻月扣餉，孟加拉國步槍隊譁變，襲達卡，亡五十餘人。
*三月二日，畿內亞比紹軍變，弒其君。
*三月四日，蘇丹總統巴希爾暴虐無德，非彼族裔者，皆欲屠盡。由是舉世共憤，海牙法庭著令緝捕。
*三月五日，北韓民飢，會韓美合兵歲習，金氏挾怨釁南，邊事甚憂。
*三月六日，美製太空望遠鏡，以尋天外類地之星。
*三月八日，以色列前總統摩西·卡察夫姦占女屬，付有司查辦。
*三月十日，美國阿拉巴馬州鎗厄，兇徒斃十人，亦飲彈亡。
*三月十一，德國艾伯特維爾中學遭厄，有少年持鎗襲殺數生，警察趕至，已遁，數十里外貨舖搜得，斃之。是役，亡十六人。
*三月十五，美發現號航天飛機升空，赴太空驛，以補給之。
*三月十九，馬達加斯加內亂凡三月，肇亂者，拉喬利納也。拉氏藉兵戈之利，黜其總統，攝之，自諾二年後復行選舉。
*三月二十，吉林四平地震。
*三月廿二，貴州威寧地震，賑物尤乏。
*三月廿三，有郵機自廣州發，適東京成田機場，及降地，風變失速，罹毀之。正副機師亡。
*三月廿四，克什米爾烽火又起，已戰沒十九人。蓋印巴交惡久矣，歲蓄積而間發。
*三月廿五，捷克眾議院投匭，決罷內閣。
*三月廿七，印尼爪哇文登縣暴風雨，古農湖水湧溢，衝決大壩，飄沒廬舍無算，溺死二百二十六人。
*三月廿七，巴基斯坦清真寺遭襲，有死士伺齋客集會，遽擲炸彈，人寺俱毀。亡五十人，傷七十餘。
*三月廿八，廣州驟雨，白雲、天河、黃埔、荔灣、海珠、越秀諸區大澇。
*三月廿九，美國芝加哥大雪，壞物阻道。
*三月廿九，象牙海岸阿比讓球賽，觀者蜂擁旋入，護衛恐生變，發彈遽驅人群，驚散而壞牆，踏死二十二人。
*四月二日，二十國復會倫敦，以貨殖靡蔽，共謀輸幣之策。
*四月三日，馬來西亞總理巴達維辭閣，納吉布繼任。
*四月五日，朝鮮試射導彈，偽曰衛星。
*四月六日，義大利拉奎拉地震，亡者五十餘。
*四月七日，秘魯國前總統藤森又庭審，治其唆徒殺人罪，下獄二十五年。
*四月十二，泰國紅衫軍聚眾囂亂，欲罷其相。是日，攻入內政部，泰相阿批實倉皇而逃。
*四月十六，印度國會大選。
*四月十六，俄羅斯伐車臣國十載，是日，始休兵。
*四月廿二，南非國大選。
*四月廿三，巴格達二遭死士襲炸，亡七十七人。
*四月廿三，塔利班軍攻克布內爾，窺巴都伊斯蘭堡，或云旦夕可下也。
*四月廿六，初，墨西哥豬生瘟疫，復染人。是時人人相染，播益亟，亡者六十有八。
*五月一日，某客自墨西哥適香港，尋疫發，是日診為豬流感。
*五月二十，黑龍江黑河禁民毋得蓄犬，城中屠犬數万，或曰，某長官遭犬厄，欲絕之而後快。
*五月廿三，韓國故大統領盧武鉉坐親族索賄，將付有司審鞫，不堪毀辱，投崖自盡。
*五月廿七，薩爾瓦多總統登極慶典，馬英九攜使團賀訪，兼聘貝里斯、瓜地馬拉二國。
*五月三十，巴師襲塔利班軍，拔明戈拉城。
*五月卅一，港首曾蔭權狂言仵眾，萬民云集而斥之。
*六月一日，法國航機厄，自里約熱內盧抵巴黎，甫升空，墜沒於大西洋，罹難者二百二十八。
*六月三日，十堰、襄樊、荊州暴雨，漢江漲溢，傷稼。江西七十三縣大雨，市可行舟。
*六月四日，商丘、開封、濟源風雷大作，飛雹交下，禾稼盡傷，壞民居無算，殺二十二人。是日，北京大風拔木。
*六月四日，雷擊順德容桂鎮，震斃築工四人。
*六月五日，成都某公車無故自燃，門扃不可出，燒殺二十五人。同日重慶武隆雞尾山崩，壓斃七十餘人。
*六月五日，新疆沙雅縣酉時地震。次日子時，復震。丑時，又震。凡三震，民無傷亡。
*六月五日，墨西哥埃爾莫西略市幼稚園大火，幼童死傷七十餘。
*六月九日，泰南回回叛，掠襲回教堂，射殺十一人。
*六月九日，印度侵染藏南久矣。是旬，益兵六萬，復修機場、炮臺。屯守官軍殆十萬。
*六月十二，人類豬流感植根香港，於聖保祿學校人人相染，教育局遂敕令中學以下皆停課。
*六月十四，正生書院旨在拯救吸毒青年，令其迷途知返。然是時芝麻灣校舍狹隘殘陋，而學生益多，遂請遷校於梅窩。惟梅窩居民，以其學生舊過，深自畏恐，無以容之，群起非議。
*六月廿二，德黑蘭城再亂，蓋內賈德理政不得民心，比至大選定，復尸位，或疑其篡票舞弊，群起而攻之。
*六月廿七，上海閔行十三層民宅無故自倒，壓死一人。
*六月廿八，洪都拉斯國政變，總統塞拉亞被執，驅至哥斯達黎加。
*六月三十，初，巴格達稍治，是日，美軍班師回國，伊人甫慶，北境基爾庫克炸彈劇爆，亡三十三人。同日，也門空難，客機墜於科摩羅群島，一女童幸攀翼海中浮骸，唯其得免。 
*七月二日，朝鮮糧荒，餓殍盈野，民不聊生。
* 七月五日，烏魯木齊維族千人聚囂區府，戌時，持白刃襲路人，死傷頗多。訊至，武警揮師入城，剿平之。
*七月六日，印度中央邦二炸藥工廠爆炸，傷亡者逾百。同日，美國印第安那州一橋梁自塌，傷者眾。
*七月六日，溫布頓網球賽，費達拿勝，凡六奪桂冠。費氏累得大滿貫十五座，前無古人。
*七月十一，雲南姚安縣地震，傷人三百餘、毀屋舍逾萬。
*七月十五，新西蘭地震，波及南島，未見傷亡。
*八月六日，重慶連日大雨，江水爆漲，漂沒朝天門，壞民田、閣道、屋舍無算，溺死者數十人。
*八月六日，四川漢源縣山圮，壅大渡河水，逆流高十余丈，壞田舍數百里。
* 八月八日，臺灣有颱，南臺諸縣大雨。洪澇暴起，斷橋潰堤，流屋壞舍，毀道無數；水淹逾丈，漫林邊、佳冬等鄉；山崩流土，滅小林、民族等村：死傷失蹤者七百餘。
*八月十八，大韓民國前總統金大中薨。 
*八月廿八，果敢附緬久矣，然民皆漢裔，自分治以來，儼然國中之國。緬人欲使其歸化，遂起釁生禍。是日，攻入老街，漢民死傷頗眾。
*九月三日，烏魯木齊有回回惡徒以針管傷人，漢人懼，以有司不力，聚眾請願免新疆黨委書記王樂泉職。
*九月六日，新疆黨委免烏市栗智、新疆公安廳柳耀華職。樂泉仍尸其位。針管傷人之事仍見。
*九月十一，中華民國前總統陳水扁以弊案下獄，禁錮終身。
*十一月廿三，安帕圖安帥菲律賓馬京達瑙省久已，诡行土司制。馬省布盧安市貳欲角逐之。是日，遣其妻遞投選舉文書。甫至，遭賊擄殺，家眷、隨扈、記者凡五十七人，棄屍荒野。訊至，舉世嘩然。
*十一月三十，西雅圖南郊雷克伍德今遭槍厄。辰時，四警察飲於某咖啡廳，兇徒破門襲殺之，旁者無恙。
*十二月廿七，魏高陵發。
*十二月廿九，有英國人沙喀者，在華坐運毒罪至死，或以為癔而不當死。英揆白高敦以降或有請寬宥者，終不能許。今伏誅。

## 歿
* 五月廿三，大韓民國前總統盧武鉉崩。 
* 六月廿五，米高積遜病卒，年五十一。積遜擅歌舞，少年成名，名甚望。嘗有膚疾，撲粉飾之，疑其易膚色，又為人所中，坐狎童罪。
* 七月十一，季羡林卒。
* 八月十八，大韓民國前總統金大中崩。
## 引據

## 兼查

* 是年大典卷首世事欄之存檔